**Мелек Т**.- Селям алейкум мухтерем ве сайгъылы талебелер, оджалар ве мусафирлер!

- Хош кельдинъиз мусафирлер!

Къапымыз ачыкъ, торумыз бош

Сизинъ киби мусафирге

Эр даим хатиримиз хош.

**Севиль**.- Бугунь бизлер, окъув йылнынъ тантаналы, Сонъки Чанъгъа багъышлангъан джедвельде топландыкъ.

Бизлер биринджи сыныфны битирдик,

Чокъ ярлыкълар къазандыкъ,

Келинъиз бераберликте,

Бири-бирини хайырлайыкъ.

**Мелек Т**. Бизлер сизлер ичюн шиирлер азырладыкъ.Биринджи сыныфдашымыз Азиз, буюр:

Бу кунь бизлер ичюн къуванчлы,

Ава ачыкъ, кунеш бизге къувана.

Топландыкъ мектеп азбарында

Сонъки Чанъ– байрамына. **(Азиз)**

Азиз « Истидатлы эсапчы» ярлыгъынен такъдирлене.

**Севиль.** Керим, сыныфдашым, буюр, мусафирлерге шиир тариф эт.

Биринджи сыныфта окъудым,

Чокъ янъылыкълар бильдим.

Окъув йылнынъ сонъуна еттим,

Экинджи сыныфкъа кельмеге кене истерим. **(Керим)**

Керим «Месулиетли талебе» ярлыгъынен такъдирлене.

**Мелек.** Мектеп бинасына киремиз,

Сыныфымызгъа келип, мерасимимизни девам этемиз.

Ибраимни чагъырамыз.

Окъув йылы агъыр олды,

Лякин мектепке джандан кельдик.

Язда эвде олгъанда,

Мекебимизни сагъынгъанда,

Къырымтатар тилини алып,

Бильгилерини топлармыз. **(Ибраим)**

Ибраим «Энъ тертипли талебе» ярлыгъынен мукяфатлана.

**Севиль.**Мерасимимизни девам этемиз. Ильясны къаршыланъыз.

Мектепни биз битирдик

Экинджи сыныф талебелери олдыкъ.

Биз чыкъамыз татильге

Юкъары сыныф талебелерде

Имтианлары огде. **(Ильяс)**

Ильяс «Тюшюнип чыкъарыджы» (изобретатель) ярлыгъынен мукяфатлана.

**Мелек.** Бизлер дост олып,

Экинджи сыныфкъа кечтик.

Сыныфдашым Арзы мында чыкъ.

Тилегимиз бар бизде

Айтамыз бири-биримизге.

Алла къолай кетирсин

Эм сагълыкъ бизге берсин**. (Арзы)**

Арзы «Гъайретли талебе» ярлыгъынен мукяфатлана.

**Севиль** Бизим сыныфымыз эр ерде актив олып,

Биз тез окъуймыз ве язаамыз.

Бойле талебелерден бириси,

Ридванны чагъырамыз.

Балабан аиле киби

Бир йыл шенъ биз яшадыкъ.

Чокъ бильги, янъы фенлер

Тирнекленип огрендик! **(Ридван )**

Ридван «Тез окъуджы» ярлыгъынен такъдирлене.

**Мелек.**Мерасимимизни девам эте.Артурны ве Алимни мында давет этемиз.

Ана тилим не гузельдир

сенинъ инджи сеслеринъ!

Ана тилим не татлыдыр

Беитлеринъ, сёзлеринъ! **(Артур)**

Эсапны мен пек севем,

Джан –юректен огренем,

Дерслерде гъайретли чалыштым,

Чокъ «Машалла!» къазандым. (**Алим)**

Артур ве Селим «Истидатлы эсапчы» ярлыкъларынен мукяфатланалар.

**Севиль**.Бизим сыныфымызда истидатлы талебелер чокъ. Олардан бириси Зибиде. Зибиде буюр.

Бизим мектебимиз балабан,

Мында чокъ талебе окъугъан,

Тек бир йыл чалышып,

Истидатлы талебелерини сечип алгъан. **(Зибиде)**

Зибиде «Истидатлы окъуджы» ярлыгъынен такъдирлене.

**Севиль.**Бизим гъайретли талебелеримиз Мустафа ве Асан буюрынъыз.

Акъылымыздан ич чыкъмаз,

Биринджи чанъ, биринджи сыныф,

Балабан аиле киби

Бир йыл шенъ биз яшадыкъ**. (Мустафа)**

Чокъ бильги, янъы фенлер

Гъайретнен огрендик! **(Асан)**

Мустафа ве Асан «Энъ гъайретли талебе» ярлыгъынен мукяфатланалар.

**Мелек.** Бизим сыныфымызда энъ юваш къызчыкълар,

Алие ве Селиме барлар.

Бойле талебелер озь муляйимликнен,

Чокъумызгъа мисаль олалар.

Бугунь бизим байрамымыз,

Сонъки чанъ кечти.

Биз сыныфымызны унутмамыз!

Бутюн яз иле**. (Алие)**

Бизлер гъурур дуямыз,

Татильге чыкъамыз.

Экинджи сыныфнынъ биринджи куню,

Кене корюшермиз. **(Селиме)**

Алие ве Селиме «Гъайретли талебе» ярлыгъынен мукяфатланалар.

**Севиль.** Рамазан, Сание , Самира ве Амина далапкяр талебелер. Сыныфдашларым буюрынъыз.

Энди невбет бизлерде

Яхшы окъуп,кетсек,

Йыллар тез келип кечер.

Сув киби акъар, кетер. (**Рамазан)**

Огюмизде дерсликлер,

Дефтерлер ве къалемлер,

Пек тырышып окъудыкъ,

Яхшы талебе олдыкъ**! (Самира)**

Севген сёзюм – аферин!

Севмегеним тазирдир

Чанта, китап, дефтерим

Чокътан дерске азырдыр! **(Сание)**

Мектеп азиз бир ердир,

Мында бильги ашланыр.

Буюк омюрге ёллар,

Шу мектептен башланыр. **(Амина)**

Рамазан ве Сание «Талапкяр», Самира «Месулиетли талебе» ве Амина «Истидатлы рессам» ярлыкъларынен мукяфатланалар.

**Мелек.** Бизим сыныфымыз эсап дерсини пек севе. Исмаил, Иса, Эльмаз ве Мухаммед буюрынъыз.

Мектеп меним кунешим

Битмез онынъ зиясы.

Мектеп меним доси-эшим,

Илим, бильги чокърагъы**. (Исмаил)**

Севем сени,гузель Къырым!

Табиатынъ пек дюльбер.

Юксек дагълар, ешиль багълар.

Эски шеэр ве койлер. **(Иса)**

Ватан сёзю В-нен башлай,

Биз ватаннынъ ишанчы.

Мектеп бизге бильги ашлай,

Окъув – аят къуванчы. **(Мухаммед)**

Исмаил, Алим, Иса ве Мухаммед «Яш эсапчы» , Эльмаз исе «Гъайретли талебе» ярлыкъларынен мукяфатланалар.

**Оджанынъ сезю:** Алып барыджыларымызгъа да шиир тариф этмек ичюн сез беремиз.

Бугунь биз « Сагъ олунъыз!» айтамыз

Сизлерге ана-бабаларымыз,

Джан-юректен сагълыкъ тилеп,

Къувандырырмыз сизлерни.

Йыллар девамында яшап,

Къорчаланъыз бизлерни. **(Мелек Т)**

Мелек ве Севиль «Истидатлы талебе» ярлыкъларынен мукяфатланалар.

(Сейтумеров Эрнес «Гъайретли талебе»)

**Мелек.**Бизлер окъугъан ве язгъанымыздан гъайры даа йырлаймыз.

Аблямитни,Мелек, Севиль , Джемилени ве Селим «Аилем» йырынен къаршыланъыз.

Аблямит ,Мелек , Джемиле ве Севиль «Истидатлы талебе» ярлыкъларынен мукяфатланалар.